Томас Џеферсон

Томас Џеферсон (,  - ) — третиот  претседател на САД (1801-1809), главниот автор на Декларацијата за независност (1776) и еден од највлијателните „татковци“ на САД и поборник за идеалите на републиканството. Главни случувања за време на неговиот мандат се купувањето на Луизијана од Франција (1803) и експедицијата на Луис и Кларк (1804-1806).

Џеферсон бил политичар, филозоф и претставник на просветителството и познавал многу интелектуалци - водачи во Велика Британија и Франција. Тој го сметал независниот земјоделец како пример на доблестите на републиканството, не верувал во градови и финансиери и се  залагал за поголеми права и самоуправа на државите и лимитирана федерална влада. Џеферсон  го поддржувал принципот на одделување на црквата од државата и бил автор на Статутот на  Вирџинија за Слобода во Религијата (1779, 1786). Тој бил епоним на Џеферсоновата  демократија и соосновач и водач на Демократско-републиканската партија која ја доминирала  американската политичка сцена во должина од четврт век. Џеферсон бил Гувернер на Вирџија за време  на војната (1779-1781), првиот Државен секретар на САД (1789-1793) и вториот заменик претстедател на САД (1797-1801).

Џеферсон имал енциклопедиско познавање на историјата и науката и покажал особени успеси  како државник, хортикултурист, архитект, археолог, палеонтолог, автор, пронаоѓач и основач  на Универзитетот на Вирџинија. Во 1962 година претседателот  Џон Кенеди пречекал 49 нобеловци во Белата Куќа и во таа прилика рекол: „Мислам дека ова е  најневеројатната грутка на талент и знаење што се има собрано во Белата Куќа, можеби со  исклучок на случаите кога Џеферсон јадел сам тука“.


Категорија:Претседатели на САД
Категорија:Гувернери на Вриџинија
Категорија:Американски писатели
Категорија:Американски дејци
Категорија:Американски архитекти
Категорија:Политички филозофи
Категорија:Просветителски филозофи
Категорија:Американски филозофи
Категорија:Просветителство
Категорија:Членови на Американската академија на уметностите и науките
Категорија:Членови на Кралската холандска академија на уметностите и науките
Категорија:Членови на Американското филозофско друштво
Категорија:Луѓе од Вирџинија
Категорија:Американски пронаоѓачи
Категорија:Потпретседатели на САД